CELEX: 62012TB0064
Language: et
Date: 2013-03-07 00:00:00
Title: Kohtuasi T-64/12: Üldkohtu 7. märtsi 2013 . aasta määrus — Henkel ja Henkel France versus komisjon (Tühistamishagi — Taotlus edastada Prantsuse konkurentsiasutusele teatavad dokumendid komisjoni toimikust olmedetergentide tootjate Euroopa turgu käsitleva konkurentsimenetluse kohta — Kasutamine Prantsusmaa pesuainete turgu puudutavas siseriiklikus menetluses — Põhjendatud huvi puudumine — Vastuvõetamatus)

4.5.2013   
            
            
               ET
            
            
               Euroopa Liidu Teataja
            
            
               C 129/20
            
         Üldkohtu 7. märtsi 2013. aasta määrus — Henkel ja Henkel France versus komisjon
   (Kohtuasi T-64/12) (1)
   
   (Tühistamishagi - Taotlus edastada Prantsuse konkurentsiasutusele teatavad dokumendid komisjoni toimikust olmedetergentide tootjate Euroopa turgu käsitleva konkurentsimenetluse kohta - Kasutamine Prantsusmaa pesuainete turgu puudutavas siseriiklikus menetluses - Põhjendatud huvi puudumine - Vastuvõetamatus)
   2013/C 129/41
   Kohtumenetluse keel: inglise
   
      Pooled
   
   
      Hagejad: Henkel AG & Co. KGaA (Düsseldorf, Saksamaa) ja Henkel France (Boulogne-Billancourt, Prantsusmaa) (esindajad: advokaadid R. Polley, T. Kuhn, F. Brunet ja É. Paroche)
   
      Kostja: Euroopa Komisjon (esindajad: N. Khan ja P. Van Nuffel)
   
      Ese
   
   Esiteks nõue tühistada komisjoni 7. detsembri 2011. aasta kirjas väidetavalt sisalduv otsus (juhtum COMP/39.579 — olmedetergendid — ja juhtum 09/0007 F), millega komisjon jättis rahuldamata hagejate taotluse edastada Prantsuse konkurentsiasutusele Prantsusmaa pesuainete turgu puudutava siseriikliku menetluse jaoks teatavad juhtumi COMP/39.579 raames esitatud dokumendid, ja teiseks nõue, et Üldkohus kohustaks komisjoni andma hagejatele loa kasutada asjaomaseid dokumente Prantsuse konkurentsiasutuse menetluses või nimetatud asutuse otsuse peale pädevasse Prantsuse kohtusse esitatud kaebuse suhtes toimuvas menetluses, ning võtaks kõik muud kohased meetmed.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Vajadus lahendada Unilever PLC ja Unilever NV menetlusse astumise taotlus on ära langenud.
            
         
               3.
            
            
               Jätta Henkel AG & Co. KGaA ja Henkel France kohtukulud nende endi kanda ning mõista neilt välja Euroopa Komisjoni kohtukulud.
            
         
      (1)  ELT C 98, 31.3.2012.